**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 27 /12/2024**

 **Αριθμ. Πρωτ.: 26256**

**ΑΠΟΣΠΑΣΜΑ**

**Από το πρακτικό της αριθμ. 45ης /2024 Τακτικής Συνεδρίασης**

 **της Δημοτικής Επιτροπής Δήμου Λεβαδέων**

**Αριθμός απόφασης : 485**

 **Έγκριση τεχνικών προδιαγραφών της υπ' αριθμ. 44/2024 μελέτης που συνέταξε το τμήμα διαχείρισης και συντήρησης οχημάτων της Διεύθυνσης Περιβάλλοντος του Δήμου Λεβαδεών συνολικού ποσού 280.000,00€ μαζί με ΦΠΑ 24% με τίτλο «ΕΞΟΠΛΙΣΜΟΣ ΠΟΛΙΤΙΚΗΣ ΠΡΟΣΤΑΣΙΑΣ ΔΗΜΟΥ ΛΕΒΑΔΕΩΝ».**

 Στη Λιβαδειά σήμερα 23η Δεκεμβρίου 2024 ημέρα Δευτέρα και, ώρα 13.30 π.μ. και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 25951/19-12-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

 Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών

 ήταν παρόντα πέντε (5) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος (Πρόεδρος) 1. Αγνιάδης Παναγιώτης

 2. Τουμαράς Βασίλειος

 3. Καλλιαντάσης Χρήστος

 4. Παπαβασιλείου Αικατερίνη Αν και είχε νόμιμα προσκληθεί

 5. Μίχας Δημήτριος

 6. Ταγκαλέγκας Ιωάννης (προσήλθε στο 2ο Θ.Η.Δ.)

 Ο Πρόεδρος της Δημοτικής Επιτροπής ενημέρωσε το σώμα ότι υποβλήθηκε το υπ΄αριθμ. πρωτ.26166/23-12-2024 έγγραφο της Διεύθυνσης Περιβάλλοντος του Δήμου Λεβαδεών -Τμήμα Διαχείρισης και συντήρησης Οχημάτων με θέμα *: « Έγκριση τεχνικών προδιαγραφών της υπ' αριθμ. 44/2024 μελέτης που συνέταξε το τμήμα διαχείρισης και συντήρησης οχημάτων της Διεύθυνσης Περιβάλλοντος του Δήμου Λεβαδεών συνολικού ποσού 280.000,00€ μαζί με ΦΠΑ 24% με τίτλο «ΕΞΟΠΛΙΣΜΟΣ ΠΟΛΙΤΙΚΗΣ ΠΡΟΣΤΑΣΙΑΣ ΔΗΜΟΥ ΛΕΒΑΔΕΩΝ»* , για συζήτηση του θέματος εκτός ημερήσιας διάταξης ως κατεπείγον.

Το κατεπείγον του θέματος έγκειται στο γεγονός ότι η καταληκτική ημερομηνία υποβολής της πρότασης του Δήμου Λεβαδέων στην Πρόσκληση 44 της Ειδικής Υπηρεσίας Διαχείρισης του Προγράμματος «Στερεά Ελλάδα» 2021-2027 της Περιφέρειας Στερεάς Ελλάδας είναι η 31η Δεκεμβρίου 2024.

 Σύμφωνα με τις διατάξεις του άρθρου 75 παρ. 3 του Ν. 3852/2010 η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια διάταξη είναι κατεπείγον να το συζητά και να λαμβάνει απόφαση γι΄ αυτό με την ίδια πλειοψηφία , πριν από την έναρξη της συζήτησης των θεμάτων της ημερήσιας διάταξης.

 Ακολούθως ο Πρόεδρος κάλεσε τα μέλη να αποφασίσουν για το κατεπείγον του θέματος και την συζήτησή του πριν από την έναρξη της συζήτησης των θεμάτων που είναι εγγεγραμμένα στην ημερήσια διάταξη της συνεδρίασης σύμφωνα με την παραπάνω διάταξη.

 Με ομόφωνη απόφασή τους τα μέλη της Επιτροπής δέχθηκαν το κατεπείγον του θέματος που τέθηκε για συζήτηση εκτός ημερησίας .

 Κατόπιν Ο Πρόεδρος της Δημοτικής Επιτροπής έθεσε υπόψη των μελών το υπ΄αριθμ. πρωτ. 26166/23-12-2024 έγγραφο της Διεύθυνσης Περιβάλλοντος του Δήμου Λεβαδεών στο οποίο αναφέρονται:

*Η Ειδική Υπηρεσία Διαχείρισης του Προγράμματος «Στερεά Ελλάδα» 2021-2027 της Περιφέρειας Στερεάς Ελλάδας εξέδωσε πρόσκληση με Κωδικό Πρόσκλησης 44 και τίτλο «Εξοπλισμός Πολιτικής Προστασίας (Νέες πράξεις)», η οποία συγχρηματοδοτείται από το ΕΤΠΑ και καταληκτική ημερομηνία υποβολής προτάσεων την 31η ΔΕΚΕΜΒΡΙΟΥ 2024.*

*Αντικείμενο της πρόσκλησης είναι η ενίσχυση παρεμβάσεων που αφορούν την προμήθεια εξοπλισμού, κυρίως μηχανημάτων για την πρόληψη κινδύνων (π.χ. εκκαθάριση δασικών δρόμων, αντιμετώπιση κατολισθήσεων, κλπ), μηχανημάτων εκχιονισμού, φορτωτών και λοιπών μηχανημάτων για την αντιμετώπιση και τον περιορισμό των επιπτώσεων φυσικών κινδύνων που σχετίζονται με το κλίμα.*

***Το Τμήμα Διαχείρισης και συντήρησης Οχημάτων της Διεύθυνσης Περιβάλλοντος του Δήμου Λεβαδεών συνέταξε την υπ. Αριθμόν 44/2024*** *μελέτη με τίτλο «ΕΞΟΠΛΙΣΜΟΣ ΠΟΛΙΤΙΚΗΣ ΠΡΟΣΤΑΣΙΑΣ»* ***συνολικού προϋπολογισμού 280.000,00 € μαζί με ΦΠΑ 24%***

*Συγκεκριμένα πρόκειται για την προμήθεια:*

* *Ενός (1) ΥΔΡΟΦΟΡΟΥ ΟΧΗΜΑΤΟΣ ΧΩΡ. 5000LT*
* *Ενός (1) ΑΝΑΤΡΕΠΟΜΕΝΟΥ ΦΟΡΤΗΓΟΥ ΟΧΗΜΑΤΟΣ*

*Παρακαλούμε για την έγκριση της.*

  **Η Δημοτική Επιτροπή λαμβάνοντας υπόψη :**

- Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Την υπ. αριθμόν 44/2024 μελέτη με τίτλο «ΕΞΟΠΛΙΣΜΟΣ ΠΟΛΙΤΙΚΗΣ ΠΡΟΣΤΑΣΙΑΣ» συνολικού προϋπολογισμού 280.000,00 € μαζί με ΦΠΑ 24%

-Το με αρ. πρωτ. 26166/23-12-2024 έγγραφο της Διεύθυνσης Περιβάλλοντος του Δήμου Λεβαδεών

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

  **ΑΠΟΦΑΣΙΖΕΙ ΟΜΟΦΩΝΑ**

 Εγκρίνει την υπ΄ αριθμό 44/2024 μελέτη με τίτλο «ΕΞΟΠΛΙΣΜΟΣ ΠΟΛΙΤΙΚΗΣ ΠΡΟΣΤΑΣΙΑΣ» συνολικού προϋπολογισμού 280.000,00 € συμπεριλαμβανομένου ΦΠΑ 24% , του Τμήματος Διαχείρισης και συντήρησης Οχημάτων της Διεύθυνσης Περιβάλλοντος του Δήμου Λεβαδεών , η οποία και αποτελεί συνημμένο μέρος της παρούσας.

 **Η απόφαση πήρε αριθμό 485/2024.**

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΤΑ ΜΕΛΗ

1. Τουμαράς Βασίλειος
2. Καλλιαντάσης Χρήστος
3. Παπαβασιλείου Αικατερίνη
4. Μίχας Δημήτριος

 ΠΙΣΤΟ ΑΠΟΣΠΑΣΜΑ

 Λιβαδειά 27 -12-2024

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΔΗΜΑΡΧΟΣ ΛΕΒΑΔΕΩΝ